གཉིད་ལོག་པའི་སྐབས་ཀྱི་འཚོ་བ་ཡོད་ཚད་རྨི་ལམ་དང་།གཉིད་སད་པའི་འཚོ་བ་ཡོད་ཚད་མངོན་སུམ་ཡིན་པ་དཔེ་རུ་ཡོད་ན།ངས་ཅིའི་ཕྱིར་དངོས་ཡོད་འདིའང་སྨྲ་མི་ཐུབ་པའི་རྨི་ལམ་ཞིག་དང་།འཆི་བ་ནི་རྨི་ལམ་གྱི་འདོགས་ཐག་བཙན་པོ་དེ་ལས་གྲོལ་བར་བསམ་མི་ཆོགརྨི་ལམ་ནི་འུ་གཉིས་ཀྱི་བར་ཐག་འདི་དང་ཆེས་ཉེ་བའི་ཡིག་འབྲུ་དག་གི་ཁྲོད་ཀྱི་གཅིག་རེད་ལགས།སྙིང་ཉེ་བའི་མི།ཁྱེད་ཀྱིས་བསྲིངས་པའི་ལག་ཟུང་གིས།ངའི་དོན་ལྔ་སྣོད་དྲུག་དག་ཀྱང་ཡོངས་སུ་ཁྱེར་སོང་།ས་གཞི་ཡངས་པོ་འདི་ང་རང་འཆི་སའི་གདན་ཡིན།དགོང་སྔོན་ནམ་མཁའ་འདི་ང་རང་གསོན་པའི་གོས་ཡིན།ཆེས་མཐའ་མཇུག་ཏུ་ང་ལ་དབང་བ་ནི་འདི་ཁོ་ན་ཙམ།ངས་ཞེ་སྡང་གི་མེ་ལྕེ་ཁྱོད་ལ་ཕྱོགས་དགོས་པའི་རྒྱུ་མཚན་གསལ་བོ་དེ་མ་རྙེད་ནའང་།ང་རང་ཁྱོད་ལ་ཆེས་ཆེར་བཅར་བར་ཧ་ཅང་སྐྲགངས་རང་ཉིད་ལ་ཤ་ཚ་དྲགས་པས་རེད་དམ།ངས་དྲོད་ཁོལ་གྱི་སྙིང་ཤ་ཁྱོད་ལ་གླན་དགོས་པའི་རྒྱུ་མཚན་གསལ་བོ་དེ་མ་རྙེད་ནའང་།ང་རང་ཁྱོད་དང་བྲལ་བའི་འཇིགས་དངངས་ཧ་ཅང་ཆེ།ངའི་ཁེར་རྐྱང་གི་རྨ་ཁ་ཟབ་དྲགས་པས་རེད་དམ།